মৌলভীবাজার : ‘মৌলভীবাজার সোশ্যাল ক্লাব’-এর প্রতিষ্ঠাতা সভাপতি সৈয়দ জিলাদুর রহমানসহ প্রবাসীদের পক্ষ থেকে শ্রীমঙ্গলে কম্বল বিতরণ করা হয়েছে। গতকাল মঙ্গলবার সকালে শ্রীমঙ্গল প্রেস ক্লাব প্রাঙ্গণে গরিব-অসহায় মানুষের মধ্যে এ কম্বল বিতরণ করা হয়। এ উপলক্ষে আয়োজিত অনুষ্ঠানে প্রধান অতিথি ছিলেন প্রেস ক্লাবের সভাপতি বিশ্বজ্যোতি চৌধুরী। সোশ্যাল ক্লাবের উপদেষ্টা সৈয়দ আবুল বাশারের সভাপতিত্বে ও ক্লাবের সদস্য সৈয়দ ছায়েদ আহমদের সঞ্চালনায় বিশেষ অতিথি ছিলেন প্রেস ক্লাবের সাধারণ সম্পাদক এম ইদ্রিস আলী, সহসভাপতি ইসমাইল মাহমুদ, আহমেদ ফারুক মিল্লাদ, সোশ্যাল ক্লাবের সদস্য ও সদর উপজেলার একাটুনা ইউনিয়নের ৬ নম্বর ওয়ার্ডের সদস্য মো. সাহাদ আহমদ, মো. জুয়েল আহমদ, মো. আব্দুল কাইয়ুম প্রমুখ।